Likumprojekts

**Grozījums Republikas pilsētas domes un novada domes vēlēšanu likumā**

Izdarīt Republikas pilsētas domes un novada domes vēlēšanu likumā (Latvijas Republikas Saeimas un Ministru Kabineta Ziņotājs, 1994, 3., 5.nr.; 1996, 23., 24.nr.; 2000, 10.nr.; 2001, 1.nr.; 2002, 12.nr.; 2004, 24.nr.; 2007, 11.nr.; 2008, 8., 22.nr.; Latvijas Vēstnesis, 2012, 203.nr.; 2013, 40.nr.) šādu grozījumu:

Izteikt 18.panta pirmo un otro daļu šādā redakcijā:

"(1) Vēlēšanu komisijas pieņem tikai tādus kandidātu sarakstus, kuru iesniedzēji par attiecīgo sarakstu speciālā domes vēlēšanu komisijas depozīta kontā ir iemaksājuši drošības naudu. Drošības nauda par kandidātu sarakstu domes vēlēšanām ir šāda:

120 *euro* – ja pašvaldības administratīvajā teritorijā ir līdz 5000 iedzīvotāju;

150 *euro* – ja pašvaldības administratīvajā teritorijā ir no 5001 līdz 20 000 iedzīvotāju;

180 *euro* – ja pašvaldības administratīvajā teritorijā ir no 20 001 līdz 50 000 iedzīvotāju;

210 *euro –* ja pašvaldības administratīvajā teritorijā ir vairāk nekā 50 000 iedzīvotāju.

(2) Drošības nauda par kandidātu sarakstu Rīgas Domes vēlēšanām ir 850 *euro*."

Likums stājas spēkā 2014.gada 1.janvārī.

Tieslietu ministrs

Jānis Bordāns